260 CORRESPONDANCE DE JEAN HOTMAN. 
CXT. 
Nicolas Brulart, sieur de Sillery, à Jean Hotman. 
Sur l'impression d'un livre et des lettres interceptées. 
SOLEURRE, 26 octobre 1592. 
Monsieur. J'ai satisfaict à ce que vous avez désiré par vostre 
lettre du 15° de ce mois. J’ay escrit à messieurs de Berne en telle 
sorte que j’ay occasion de bien espérer de la response. J’avoy mal 
compris vostre intention touchant le livre‘), que je vous renvoye, 
duquel je pensoy que vous eussiez laissé une autre copie à Genève. 
Je Vay veu avec plaisir et proffit, duquel vous ne devez point 
frustrer les gens de bien. Je vous prie, quand il sera imprimé, de 
m'en réserver deux, s’il vous plaist, pour en envoier l’un où je 
m’asseure qu’il sera bien employé. Je n’ay pas failly d’escrire au 
Roy vostre bonne intention touchant la publication des lettres 
surprises 2), desquelles je luy ay mand& la date et le subject, afin 
qu'il luy plaise commander sa volonté. J’ay depuis receu advis de 
Genève d’aucuns de noz amys, qui désiroient sçavoir mon inten- 
tion sur l'impression desdits lettres, desquelles ilz ont recongnu 
la conséquence, qu’ilz m'ont sagement représenté, qui m’augmen- 
teroit le regret, si nous n’avions choisy ceste voie d'attendre le 
commandement de Sa Majesté. Je vous advertiray, quand il se 
présentera commodité ou compagnie pour vostre passage. Vous 
pourrez voir monsieur Mango *) à son retour de Strasbourg et 
entendre de luy le temps, qu'il pourroit partir. Il aura passeport 
pour sa sureté, comme j'estime qui vous pourroit aussi servir. Je 
n’oubliray de luy en parler et de vous advertir Cependant je me 
recommande à voz bonnes graces et prie Dieu, monsieur, vous 
tenir en sa saincte garde. De Soleurre, ce 26° octobre 1592. 
Vostre tres affectionné à vous servir, 
N. BRULART. 
1) Evidemment le manuscrit de l’Anti-Choppinus de Horman. 
2) Voyez la lettre du 20 octobre. 
3) Agent inconnu. 
